Эпиграф:

 Д/л алатал: проектор, интерактивная доска, Расулил т1ахьазул выставка, Расулил х1акъалъулъ т1ахьал.

Д/л тема: Р. Х1амзатовасул «Кеч1али щай гурин, щибаб раг1иги…» ва «Какил саг1ат» куч1дул ц1али ва анализ.

Д/л мурадал:

Шаг1ирасул рахьдал мац1алъул х1акъалъулъ рах1атхвараб суалалъе жаваблъун гьабураб кеч1алъул гъваридаб маг1на рагьи, дунялалъул киналниги г1унгут1абиги к1очон, инсан лъик1алде кант1изавиялъе бачараб мисаллъун кеч1 ккеялъул пикру ц1алдохъабазда бич1ч1ин.

-Малъулел асаразул кьуч1алда тарбия кьеялъул суалалда т1ад х1алт1и.

-Г1акълу камил гьаби, пикрабиги к1алзул каламги цоцалъ хурхинарун, чвахулеб пасих1аб калам куцай.

Д/л ин:

1. Г1исинккун бачунеб маг1арул пандуралъул гьаракь. Гьелда гъоркь ц1алдохъабаз жидерго бак1ал ккола. Муг1алимас лъай-хъвай гьабила ц1алдохъабазулгун.

Бицина дарс инеб куц.

Жакъа нилъер дарс ине буго х1ай х1исабалда. Нилъее къвариг1ун вуго нилъер классалъул президент. Жеги ч1езавурав президентги нилъер гьеч1елъул, щиб лъалеб, лъимал, нужер цоявцин ккезе бегьила гьесул бак1алде. Гьаб рищиялги г1емераб заманалда, нужги ругьунлъун рук1ине ккола, гьаракь кьун. Гьаракьги кьезе ккола рит1ухъав, халкъги бич1ч1унев, гьелъул к1варги бугев кандидатасе. Щивав кандидатасул бук1ине ккола жиндирго программаги.

**К1алъаялъе тема:**

Расул Х1амзатовасул х1акъалъулъ раг1и -(Презентация) Цо ц1алдохъан вахъинавила доскаялда бугеб ц1ализе

**Ц1али ва аудирование**

«Гьудуллъи» журналалдасан

**Программаялъул темалъун нилъер бук1ина Р.Х1амзатовасул творчество. (бит1ун кьураб жавабалъухъ цо-цо гъурущги кьела)**

1. Р.Х1. кида гьавурав?
2. Гьесул т1оцебесеб т1ехьалда ц1ар щиб?
3. М. Горькиясул ц1аралда бугеб институт кида лъуг1араб?
4. Т1оцебесеб шапакъат Р.Х1амзатовасе кинаб асаралъухъ щвараб?
5. Чанабилеб соналъ Р. Х1амзатов мустах1икълъарав Пачалихъияб премиялъе?

А)1963 с.

Б)1952 с.

В)1974 с.

1. Гьудуллъи-вацлъиялъул темаялда бугеб кинаб асар Р.Х1. нужеца ц1алараб?
2. Церехун арал классазда кинал асарал нужеца ц1аларал?
3. Гьаб дир г1умру бук1ана

Гьеб к1иябго ракьулъе

Кьалбал жанир риччараб

Гьет1араб гъот1ол г1адаб

 (Роцен ч1езабе)

1. Кинаб коч1олъ шаг1ирас к1вар кьун бугеб авар мац1алде ва гьеб ц1унизе ккеялде?
2. Андрей Первозваныясул орден кида ва лъица шаг1ирасе кьураб?

(Х1асилал гьарила, гъурщал рик1к1ина. Гьале цоги галиялъ нилъ церег1ан къана. Нилъер президентасул тахалда щивдай ч1ела?)

Программа г1ат1илъиялъе, Р. Х1амзатовасул творчество ц1ик1к1ун бич1ч1иналъе бокьун буго нужеца гьал тарихазул сок1к1ен иргаялдаги лъун, рагьизе гьанир рахчун ругел раг1аби.

**Кеч1али щай гурин, щибаб раг1иги.**

 К а и е ч1 л й а щ н р и г у б б щ и а а и и р г1 г

 1 4 6 2 3 5 9 8 7 14 12 13 10 11 19 17 15 16 1 8 21 23 25 20 22 24

Ц1алдохъаби рачина ц1ияб темаялде, дарсил мурадал баян гьарила.

Гьал куч1дузулъ бахчун бугеб балъголъи нилъеца цадахъ рагьила.

Мисалияб ц1али (учителасул)

-Словарияб х1алт1и-1.

Хазина- нахърател, ц1акъго хирияб алат.

Жугьа- раг1ул бут1а х1исабалда кьун буго.

Жавгьар- хирияб гамач1.

Сусур- хуриб бижунеб ч1ар,т1орщалие заралияб хер.

-Гьаб кеч1алъулъ сундул х1акъалъулъ бицунеб бугеб?

(Гьаниб бицунеб буго коч1ол къимат холеб бук1иналъул)

-Мац1 ч1валеб бугин абураб каламалдасан щиб нужеда бич1ч1унеб?

(Нилъерго мац1 ц1унизе ккей бихьизабулеб буго шаг1ирас)

-Коч1ол мухъазулъ рате гьел раг1аби?

(Ц1алдохъабаз ратула)

-Сусур щиб? Гьелъ гьабулеб зарал щиб? Авар мац1алда гъорлъ гьеб г1емерлъанин абиялъул маг1на щиб?

(шаг1ирас сусурлъун кьун буго ч1ар, пайда кьолареб, т1орщел хвезабулеб хер. Гьеб коч1олъ г1емерлъанин абулеб жоялъул маг1на ккола нилъер мац1ги маданиятги гьединал щалали жидедаго маг1нацин бич1ч1уларел раг1абаз ц1ун ругин абураб, ва гьелъ мац1 хвалде бачунеб бугин)

-Кинаб ах1и балеб бугеб шаг1ирас коч1олъ?

(Шаг1ирас балеб ах1илъун ккола адабияб мац1 бац1ц1адго ц1унеян абураб. Гурони нилъер рух1ияб хазина холеб бугин) аслияб пикру.

-Щибха нилъеца мац1 ц1унизелъун гьабилеб?

(Ц1алдохъабазул пикру)

Ц1алдохъабазда ц1ализабила.

Щивасе хирияб буго жиндирго рахьдал мац1. Гьеб к1одо гьабуна к1удиял хъвадарухъабаз ва шаг1ирзабаз.

Г1урус Тургенев «Родной язык»

Роцен ч1езабила.

Силл-11гьиж, рифма жанисеб:

Бакъгун цадахъ гуро, гвангъарал муг1рул:

Маг1арул мац1 гьеч1ищ- гьеч1о дие дол,

Карачелалъ гуреб ралъдал гуч бугеб;

Гьеб г1ат1ид гьабула г1агарал бакъназ.

Аллитерация:

Ассонансал:

Жиндирабго к1очон, чияраб лъарав

Лъай бугев чи гуро, щив вук1аниги,

Хварал мац1ал руго ч1аго гьарулел,

Нилъеца ч1агояб ч1валеб буго гьаб.

Аллитерация:

Ассонансал:

Антитеза:

К1очон-лъарав

Хварал-ч1агояб.

Хварал мац1ал ч1аго гьари, рух1ияб хазина –метафора.

Ч1агояб мац1 ч1вай- метафора.

Рек1ел х1ал х1алуциналъе бачараб,

Рух1ияб хазина холеб бук1ин бич1ч1изаби.

Эпитетал: жиндирабго, чияраб, хварал, ч1агояб.

Риторикияб ах1и:

Риторикияб суал: -гьезул коч1олъ бугеб к1вар.

-Гьанже нужеца абе щиб къо нилъеда т1аде щолеб бугеб?

(21 февраль)

Щиб байрам т1обит1улеб республикаялда гьеб къоялъ?

(Рахьдал мац1алъул къо)

**-Видеоролик Залму Батировалъул гьеб къоялдасан.**

-щивав шаг1ирас х1аракат бахъулеб буго жинди-жиндир мац1 ц1унизе, гьеб бац1ц1адго хадусеб наслуялъухъе кьезе. Гьеб ккола нилъер миллияб бечелъи, гьезда нахъ рилълъине ккола нилъги.

-Кинал Р.Х1. раг1аби нужеда рак1алде щолел гьел раг1аби раг1ун?

(Р.Х1. Метер маг1арул мац1 хвезе батани

Хваги дун жакъаго, жаниб рак1 кьвагьун.)

Мац1 ц1унизе ккола, Ват1ан ц1унулебго г1адин.

-Ват1ан ц1унулезул къо кида бугеб?

Гьеб къоялъ щиб нужеца гьабулеб?

-Кинаб бугониги балъголъи бугищ гьаб к1иябго байрам цо къо гьоркьобккун т1обит1иялъулъ?

(Буго. Гьеб ккола-Ват1ан ц1унулебго г1адин, ц1унейин нилъерго миллияб бечелъи- хазина мац1ин абураб)

-Гьанже нилъ рач1ина Р.Х1амзатовасул «Какил саг1ат» абураб кеч1алде.

Мисалияб ц1али-слайд.

Словарияб х1алт1и-2.

Жанги- чорхол къуват.

-Щай авторас т1адег1анаб даражаялъулаблъун рик1к1унеб какил саг1ат?

(Щай гурелъул гьебмехалъ кинабго дунялалъул ургъел тун, рак1 цолъизабула нилъеда гурх1арав х1алимав Аллагьгун)

-Рух1ияб рахъ инсанасул бац1ц1алъиялъе кинаб к1вар бугеб какил?

(Квешлъиги тун, лъик1алде кант1изарула)

-«Г1одор ч1варал накаби,-хварал т1аде рахъана» абураб метафораялъул маг1на щиб? Кин гьеб бич1ч1изе кколеб?

(Гьеб лах1заталъ нилъ ах1ула абадияб рукъалде ине рук1иналде кант1изе, хварал т1аде рахъана абураб калимаялъ бич1ч1инабула какилъ мухъсанлъи биччагеян абураб, гьедин ккеч1ого бук1инелъун ,хваразул рахъиналдалъун бич1ч1инабулеб буго какилъ рац1ц1алъи аслияб жо бук1ин.

-Шаг1ирас абухъе, какил саг1аталъ инсанасе асар гьабизе ккани, кинал шарт1ал х1ажалъулел.

(камиллъи, ях1ги рух1ги цолъи, хварал рак1алде щвей, киназдаго т1аса лъугьин, Аллагьасде вуссин)

-как балеб мехалъ Аллагьасде вуссун, хут1араб мехалъ гьесде мугъ рехун, гьабулеб г1умруялъ сунде рачунел?

-Кинаб пикруялде ах1улел ругел нилъ авторас?

(Какилъ ц1унараб г1адаб рац1ц1алъи кидаго, кибго чорхолъ ц1унизе)

Какалъ чи ц1унула.

Какалъ чи х1инкъиялдаса къварилъиялдаса ц1унула. Гьелъ чиясул рек1елъе рохел ва парахалъи лъугьинабула.Хасго как балеб заманалда,чиясе зарал гьабизе сунданиги к1оларо.Щай гурелъул жиндие г1ибадат гьабулев,жинда цеве суждаялда ч1арав лагъ Аллагьас ц1унулелъул

Мисал рехсела.

Как рак1-рак1алъ х1узуралда балеб бугони, Аллагьас гьелъие шарт1ал ч1езарула ва ва гьеб балесде рач1унел х1инкъаби нахъч1вала.

Аварагас(г1.с.с.) абун буго: «Как г1амал борцунеб роцен г1адин буго.Нужеца ц1ун кьуни, нужееги Аллагьас ц1ун кьола»,-ян.

Аварагас(г1.с.с.) абун буго: «Как буго нужер к1алт1асан унеб г1ор. Щибаб къойил щуябго нухалъ нуж гьелда гъорлъ чвердани,гъиз унебго г1адин ,нужер мунагьал чурила»

Какилъ цоги жоялде машгъуллъарав чиясда Аллагьас абулила: «Мун,Дида цевеги ч1ун,гьелдейищ рег1ун вугев?»- абун.

-ц1алдохъабазул ц1али.

Роцен:

Аллитерация:

Ассонансал:

Щибаб къот1елалъулъ-строфаялъул г1уц1и- 8 мухъилаб.

Такрарлъи киналго строфаязулъ.

Какил саг1ат, какил саг1ат

Бищун камилаб саг1ат-рефрен.

Кинабго, кинабго- анафора. (коч1ол мухъазулъ авалалда раг1и такрарлъи)

Рифма- ахиралда релълъарал слогал.

-Гьеб киналъго

Х1инкъи т1урун-метафора.

Г1акълугин г1ищкъу цолъун- метафора.

Гьеб киналъго коч1ол пасих1лъи бач1инабула.

Щивав бусурманчияс т1ад лъураб налъи т1убазе х1аракат бахъизе ккола. Гьелъулъ буго рац1ц1алъиги, х1алимлъиги, лъик1лъиги, х1илла-рек1к1 гьеч1олъиги, квешлъабаздаса ц1униги, божилъиги, иман бук1инги.

Рокъобе х1алт1и:Р.Х1амзатовасул «К1еч1али щай гурин, щибаб раг1иги...» кеч1 рек1ехъе лъазабизе, «Какил саг1ат» кеч1алъул анализ гьабун лъуг1инабизе.

 Аллагьас т1адлъураб цояб т1адкъай мух1канлъуда т1убазе ккей.

Д/с г1амлъизабила.

1. Расул Х1амзатовасул кинал асаразул бицараб?
2. «Кеч1али щай гурин…» аслияб пикру загьир гьабе.
3. «Какил саг1ат»-аслияб пикру.

**Гьаб тесталъе жаваб кье:**

1. **Аваразул калам лъукъун бугеб куц**. Гьаниб щиб жо х1алт1изабун бугеб?

а) эпитет

б) метафора

в) гипербола.

1. **Авар мац1алъул унтарал г1усал гьел щал?**

а) х1ажат гьеч1ел, чияр мац1алъул раг1аби;

б) гьадинго рехсараб к1вар гьеч1еб калима;

в) лъаларо.

1. **Коч1ол каламалъулъ рагьукъал гьаркьазул чвахи щиб кколеб?**

а) ассонансал

б) рефрен

в) аллитерация.

**Х1ай «Лъие бокьилеб милллионерлъун вахъине?»**

Дарсил х1асил гьабила:

Гъурщал рик1к1ун, къиматал лъела, президентлъун вищиялъе рес бугел рихьизарила, гьесие сайгъат кьела)

Дарсил ахиралда тест разилъиялъул дарсидаса.

**Ц1ех-рехалъулаб т1амач.**

|  |  |  |  |
| --- | --- | --- | --- |
| №  | Суал | Жавабал(ишара лъе) | Х1асил |
| 1 | Дарсида дун х1алт1ана | Лъик1 х1алт1анаДагьав х1алт1ана |  |
| 2 | Дарсида гьабураб дирго г1ахьаллъиялда дун | Рази вугоРази гьеч1о |  |
| 3 | Дарс дие | Халат бахъана къокълъана |  |
| 4 | Дарсил заманалда дун | СваканаСвакач1о |  |
| 5 | Дир ах1вал-х1ал | Лъик1лъанаДагьабги квешлъана |  |
| 6 | Дарсил материал дида (дие) | Бич1ч1анаБич1ч1инч1оПайдаяблъун кканаПайда щвеч1о |  |
|  |  |  |  |